Public procurement notice: Prior Information Notice Without Call For Competition
Published: 2025-07-29
Buyer: Helsingin kaupungin asunnot Oy
Country: FI
Region: FI1B1
Contract type: Services
CPV classification: 71300000 | 71318000: Lighting engineering services | 73111000
Estimated value: 1000000 EUR
Submission deadline: 2025-10-13

Technical requirements: TÄMÄ ILMOITUS ON MARKKINAVUOROPUHELU EIKÄ TÄLLÄ ILMOITUKSELLA PYYDETÄ TARJOUKSIA.

Heka pyytää potentiaalisia tarjoajia osallistumaan markkinavuoropuheluun. 

YLEISTÄ
Heka omistaa Helsingissä noin 54000 asuntoa sekä useita erityisasuntokohteita. Asuinkiinteistöjen yhteydessä sijaitsee myös päiväkoteja ja liiketiloja. Hekan kiinteistöissä suoritetaan tarvittaessa sisäilmatutkimuksia ja näytteenottoja. Palvelun tarve on ympärivuotista ja yhteistyötä tehdään eri tahojen kanssa.

Hankinnan arvioitu suuruus on 1000000€ kahden vuoden sopimuskaudella sekä 1+1 vuoden mahdollisilla optiokausilla.

HANKINNAN KOHDE
Heka hankkii sekä asiantuntijatyön että tutkimukset samalla sopimuksella ja samalta toimittajalta. Sopimuksessa tullaan käyttämään JYSE2025-ehtoja ja hankinnasta laaditaan erillinen sopimus, jonka luonnosversio on liitteenä.

Toimittajalta Heka on suunnitellut edellytettävän seuraavia nimettyjä asiantuntijoita: 
Sertifioitu rakennusterveysasiantuntija RTA 
Sertifioitu sisäilma-asiantuntija (SISA) 
Kosteusvaurion kuntotutkija (KVKT) 
Asbesti- ja haitta-aineasiantuntija (AHA)

SOVELTUVUUSVAATIMUKSISTA
Heka tavoittelee sopimuskumppania, jolta voimme tilata kaikkia yllämainitun pätevyyden omaavia henkilöitä suorittamaan palvelua. Yritys voi jättää tarjouksen joko yksin tai mikäli sillä ei itseltään löydy kaikkia vaadittuja asiantuntijoita, yhdessä toisen yrityksen kanssa (yhteenliittymä). Soveltuvuusvaatimukset täyttääkseen yritys voi hyödyntää vaihtoehtoisesti voimavara-alihankkijana toisen yrityksen resursseja, mikäli yrityksellä itsellään ei ole tarvittavaa asiantuntijaa. 

Toimittajalla tulee olla 1 000000€ vastuuvakuutus.

Lisäksi:
-Toimittajan tulee käyttää laboratoriotutkimuksissa sertifioitua laboratoriota. (FINAS akkreditointi)
-Ulkopuolisen tahon sertifioimasta ympäristöjärjestelmästä sekä sähköisistä ajoneuvoista tullaan kilpailutuksessa antamaan lisäpisteitä
-Toimittajan tulee ilmoittaa sitovasti hinnat eri tutkimuksille, joiden kokonaishinta vaikuttaa vertailuun. Alustava hinnasto on tämän ilmoituksen liitteenä.

Tarjouspyyntö on tarkoitus julkaista loppuvuodesta siten, että Hekalla olisi sopimuskumppani viimeistään vuoden 2026 alusta alkaen.

Kysymykset toimittajille:

1) Millainen painoarvo tulisi mielestänne asettaa eri asiantuntijoiden pätevyyksille ja miten henkilötuntihintojen tulisi olla suhteessa laboratoriotutkimusten hintoihin, jotta kilpailutus tuottaisi Hekalle laadukasta palvelua kustannustehokkaaseen hintaan? Tarjousvertailuun otettavat hinnat ovat liitteenä olevassa excel-tiedostossa. 

2) Mitä mieltä olette laboratorion FINAS-akkreditointivaatimuksesta? 

3) Hintaliitteessä on alustavasti listattu tarjousvertailuun pyydettävät yksikköhinnat. Pyydämme mielipiteitänne näistä hinnoista yleisesti sekä hintoihin tehtävistä tarpeellisista lisäyksistä sekä siitä, minkälaisilla painoarvoilla asiantuntijoiden tuntihintoja sekä tutkimusten yksikköhintoja tulisi vertailla? Vastaukset hinnoista tulee antaa liitteenä olevaan exceliin, joka palautetaan kommentteineen hankintayksikköön excel-formaatissa. 

4) Heka on alustavasti suunnitellut valitsevansa puitejärjestelyyn kaksi toimittajaa. Kuinka monta toimittajaa Hekan tulisi mielestänne valita ja miksi?

5) Pitäisikö Hekan vaatia myös muita nimettyjä asiantuntijoita? Jos, niin mitä asiantuntijoita ja millä pätevyyksillä? Vai olisiko Hekalle hyödyllistä kysyä hintoja esimerkiksi asiantuntijoille, joilla on useampi pätevyys?

6) Miten JYSE2025 palvelut- ehdot mielestänne soveltuvat kyseisen palvelun tuottamiseen? 

7) Onko 1 000000€ vastuuvakuutusvaatimus este tarjouksen jättämiselle?

8) Kilpailutuksessa annetaan mahdollisuus hintojen nostoon optiokaudella indeksiehdolla rajaten se kuitenkin 3% enimmäisnostoon vuosittain. Mikä mielestänne olisi paras indeksi tämän palvelun tuottamiseen?

9) Mitä muuta haluaisitte kommentoida?



Kirjallisia vastauksia sekä kommentteja tähän markkinavuoropuheluun pyydetään osoitteeseen heka.hankinnat@hekaoy.fi 1.9.2025 mennessä. Heka pidättää oikeuden järjestää tarvittaessa toinen markkinavuoropuhelukierros kiinnostuksensa ilmaisseiden potentiaalisten tarjoajien kanssa. Heka voi esittää myös tarkentavia kysymyksiä markkinavuoropuhelussa saatuihin vastauksiin liittyen.

Lisätietoihin ja -kysymyksiin vastaa Rauli Lehtonen, rauli.lehtonen@hekaoy.fi sekä hankintayksikkö osoitteessa hankinnat@hekaoy.fi

Heka pidättää itsellään oikeuden kaikkiin muutoksiin tämän kilpailutuksen suunnittelussa ja toteuttamisessa.